29/08/2022 | Administración LocalMunicipal
Teo
Convocatoria de subvencións a clubs deportivos sen ánimo de lucro e deportistas federados/as. Ano 2022.

A Xunta de Goberno Local, na sesión de data 18/07/2022, por unanimidade dos seus membros presentes e por delegación da alcaldía (Decreto de 4 de outubro de 2021 (1049/2021) en relación co Decreto de 3 de xullo de 2020 (res 622/2020)), acorda: Primeiro.- Aprobar as Bases da Convocatoria de Subvencións a entidades para clubes sen ánimo de lucro e deportistas federados para 2022, que se reflicten de seguido. Segundo.- Proceder á súa exposición pública mediante edicto no Boletín Oficial da Provincia e no Taboleiro de Edictos do Concello. As presentes bases teñen por finalidade regular a concesión de subvencións destinadas á organización, promoción, preparación e/ou participación deportiva de clubs e deportistas federados/as no ano 2022, con cargo á partida 340/480.00 do orzamento 2022 por un importe total de 38.000 euros, dos que 8.500 euros se destinarán ás solicitudes formuladas por deportistas federados/as. Son obxectivos perseguidos polas axudas reguladas nestas bases a potenciación do deporte, a promoción da práctica deportiva, a creación de canteiras de deportistas no Concello de Teo, tanto a curto como a longo prazo, impulsando ademais deste xeito formas de ocio alternativo. a) Os clubs deportivos sen ánimo de lucro con domicilio social no Concello de Teo, inscritos en todos os casos, no Rexistro de Entidades Deportivas do Concello de Teo e no Rexistro de Entidades Deportivas de Galicia, que participen en competicións de carácter oficial e/ou organicen e/ou promovan actividades deportivas. Teñen que pertencer a federacións recoñecidas polo Consello Superior de Deportes ou pola Administración Deportiva Autonómica de Galicia. b) Os/as deportistas que cumpran os seguintes requisitos. - Ter licenza federativa en vigor no momento da solicitude nalgunha das federacións deportivas recoñecidas pola Administración Deportiva Autonómica de Galicia e/ou polo Consello Superior de Deportes. - Estar empadroados/as no Concello de Teo con anterioridade á aprobación destas bases. - Participar en competicións de carácter oficial e que sexan mínimo de ámbito autonómico ou superior. - Non poderán obter a condición de persoa beneficiaria os/as deportistas que: · Participen en competicións de carácter oficial por equipos en formato de ligas regulares. · Participen en competicións de carácter oficial de ámbito autonómico que non outorgen prazas para as competicións de ámbito estatal da mesma modalidade/especialidade. c) Non poderán ter a condición de beneficiarias aquelas persoas ou entidades nas que concorran as circunstancias numeradas no artigo 13.2 da Lei 38/2003. As subvencións que se outorguen ao abeiro das presentes bases, terán como finalidade: a) Colaboración en gastos correntes derivados da realización de actividades de participación e/ou promoción deportiva por parte dos suxeitos mencionados no artigo 2º das presentes Bases e, dos gastos de conservación, mantemento ou reparación menores, que non teñan o carácter de investimento, necesarios para o desenvolvemento destas no ano 2022. b) Gastos ocasionados pola organización de eventos deportivos durante o ano 2022 dentro do territorio municipal. c) Aqueles clubs que reciban unha subvención nominativa non poderán concorrer a esta convocatoria co mesmo obxecto de solicitude. d) Non serán gastos subvencionables: - Os xuros debedores de contas bancarias. - Os xuros, recargos e sancións administrativas. - Os gastos de procedementos xudiciais. As solicitudes presentaranse na instancia formalizada recollidas nos Anexos e dirixiranse ao concelleiro de Deportes. Soamente pode presentarse unha única solicitude por club para unha ou varias modalidades. No caso dos/as deportistas soamente pode presentarse unha única solicitude para unha única modalidade ou especialidade.4.2.- Documentación (están os impresos oficiais na páxina www.teo. gal ou no Departamento de Deportes do Concello) Xunto coa instancia de solicitude de subvención recollidas nos Anexo I e II presentarase a seguinte documentación: 1) CLUBS DEPORTIVOS: (datos referentes á tempada 2021/2022 ou o ano 2022 segundo corresponda á modalidade deportiva) a) Certificado da Federación correspondente onde figuren o número de licenzas, o número de equipos e as categorías onde participa o club solicitante. b) Declaración responsable asinada polo/a representante do club facendo constar: b1) Deportistas femininas: listaxe con nome e apelidos especificando cales están empadroadas no Concello de Teo (o que se comprobará de oficio polo Departamento de Deportes) (se é o caso). b2) Deportistas masculinos: listaxe con nome e apelidos especificando cales están empadroados no Concello de Teo (o que se comprobará de oficio polo Departamento de Deportes) (se é o caso). b3) Técnicos/as: listaxe con nome e apelidos do persoal técnico do club, a súa titulación e a categoría na que adestren (con fotocopia compulsada do título de maior nivel de cada técnico/a e/ou fotocopia compulsada da súa ficha federativa). c) Copia cotexada do CIF (no caso de non tela entregada xa noutras convocatorias anteriores). d) Memoria descritiva do ano 2022, especificando as actividades/eventos deportivos nos que participou o club e as actividades/eventos deportivos que organizou (se é o caso). e) Memoria descritiva da actividade que se vai a desenvolver no ano 2022 para a cal se pide a subvención, especificando as actividades/eventos deportivos nos que vai a participar o club e as actividades/eventos deportivos que vai a organizar (se é o caso). f) Orzamento detallado de gastos e ingresos previsto para o ano 2022. g) Certificación bancaria do número de conta onde se efectuarán os pagamentos. h) Certificación ou declaración responsable de estar ao día no pagamento das obrigas tributarias e coa seguridade social impostas pola lexislación vixente. i) Declaración responsable conforme o solicitante non está incurso en ningunha das causas de prohibición de percepción de subvencións ou axudas públicas mencionadas no artigo 13 da Lei 38/2003. k) Declaración de datos e compromisos. a) Copia cotexada da licenza federativa en vigor. b) Copia cotexada do DNI en vigor (no caso de non tela entregada xa noutras convocatorias anteriores). c) Currículo deportivo. d) Certificación federativa onde figuren as competicións oficiais nas que participou e o resultado obtido no ano 2022. e) Certificación federativa onde figuren as competicións oficiais nas que participou no ano 2022. f) Memoria descritiva da actividade que se vai a desenvolver no ano 2022 para a cal se pide a subvención. g) Orzamento detallado de gastos e ingresos previsto para o ano 2022. h) Certificación bancaria do número de conta onde se efectuarán os pagamentos. i) Certificación ou declaración responsable de estar ao día no pagamento das obrigas tributarias e coa seguridade social impostas pola lexislación vixente. k) Declaración responsable conforme a que o/a solicitante non está incurso en ningunha das causas de prohibición de percepción de subvencións ou axudas públicas mencionadas no artigo 13 da Lei 38/2003. l) Declaración de datos e compromisos. m) Última resolución publicada no DOG da Secretaría Xeral para o Deporte onde figure o recoñecemento de Deportista Galega/o de Alto nivel. (se é o caso) Nos puntos h), i) e k) no caso dos menores de idade serán os datos dos titores legais. As solicitudes deberán presentarse a través da sede teo. gal no apartado de subvencions, axudas e premios. De conformidad co disposto no artigo 24 do RD 887/2006, de 21 de xullo, os certificados de atoparse ao corrente con Facenda e a Seguridade Social poderán substituirse por unha declaración responsable cando o importe da subvención non supere os 3.000€. O solicitante neste punto deberá comprometerse a manter o seu cumprimento durante o periodo de tempo inherente a dito recoñecemento ou exercicio. Por outra parte, o solicitante poderá conceder autorización ao concello para que o órgano concedente obteña de forma directa a acreditación de atoparse ao corrente con Facenda e coa Seguridade Social a través de certificados telemáticos, en cuxo caso o solicitante non deberá aportar a correspondente certificación. Unha vez revisadas todas as solicitudes, a aquelas que conteñan erros ou deficiencias comunicaráselles e concederáselles un prazo de 10 días hábiles a partir da súa comunicación para a súa corrección. De non emendar os defectos no dito prazo arquivarase sen máis trámites. As subvencións reguladas nas presentes Bases concederanse en réxime de concorrencia competitiva, polo que as solicitudes que cumpran os requisitos serán avaliadas consonte os criterios que de seguido se sinalan: Máis de 200 10 puntos. Ata 200 9 puntos. Ata 150 8 puntos. Ata 100 6 puntos. Ata 75 5 puntos. Ata 50 4 puntos. Ata 25 3 puntos. Ata 15 2 puntos. Nove ou máis equipos 10 puntos. Oito equipos 8 puntos. Sete equipos 7 puntos. Seis equipos 6 puntos. Cinco equipos 5 puntos. Catro equipos 4 puntos. Tres equipos 3 puntos. Dous equipos 2 puntos. Un equipo 1 punto.100% 10 puntos. Máis do 85% 8 puntos. Máis do 75% 6 puntos. Máis do 50% 4 puntos. Máis do 25% 2 puntos. Ata o 100% 5 puntos. Ata o 75% 4 puntos. Ata o 50% 3 puntos. Ata o 25% 1 punto. Sete categorías ou máis 7 puntos. Seis categorías 6 puntos. Cinco categorías 5 puntos. Catro categorías 4 puntos. Tres categorías 3 puntos. Dúas categorías 2 puntos. Unha categoría 1 punto.3 ou máis técnicos/as con titulación de adestrador/a profesional/nivel 3 na especialidade 8 puntos.3 ou máis técnicos/as con titulación de adestrador/a avanzado/a/nivel 2 na especialidade 7 puntos.3 ou máis técnicos/as con titulación de licenciado/a en Ciencias do Deporte e E. F. 7 puntos.3 ou máis técnicos/as con titulación de adestrador/a básico/a/nivel 1 na especialidade 6 puntos.3 ou mais técnicos/as con outras titulacións/cursos formativos na especialidade 5 puntos.1 ou 2 técnicos/as con titulación de adestrador/a profesional/nivel 3 na especialidade 4 puntos.1 ou 2 técnicos/as con titulación de adestrador/a avanzado/a/nivel 2 na especialidade 3 puntos.1 ou 2 técnicos/as con titulación de licenciado/a en Ciencias do Deporte e E. F. 3 puntos.1 ou 2 técnicos con titulación de adestrador/a básico/a/nivel 1 na especialidade 2 puntos.1 ou 2 técnicos/as con outras titulacións/cursos formativos na especialidade 1 punto. Actividade de ámbito internacional (mínimo tres países participantes) 5 puntos. Actividade de ámbito estatal 4 puntos. Actividade de ámbito autonómico 3 puntos. Actividade de ámbito provincial 2 puntos. Actividade de ámbito local 1 punto. Considérase Competición Internacional: Campionato do Mundo, Campionato de Europa, probas do ranking mundial, probas do ranking europeo. Considérase Competición Estatal: Campionato de España, probas do ranking nacional. Considérase Competición Autonómica: Campionato Galego, probas do ranking galego. Non puntuarán torneos, adestramentos cos combinados estatais e autonómicos, opens, torneos privados e similares. Actividade de ámbito internacional (mínimo tres países participantes) 5 puntos. Actividade de ámbito estatal 4 puntos. Actividade de ámbito autonómico 3 puntos. Actividade de ámbito provincial 2 puntos. Actividade de ámbito local 1 punto. Utilización exclusiva de instalacións non municipais 10 puntos. Utilización habitual de instalacións non municipais e puntual de instalacións municipais 8 puntos Utilización de instalacións municipais e non municipais 5 puntos. Utilización habitual de instalacións municipais e puntual de instalacións non municipais 1 punto. Utilización exclusiva de instalacións municipais 0 puntos Auga, luz e conservación da instalación 5 puntos. Luz ou auga e conservación da instalación 4 puntos. Conservación da instalación (marcaxe, coidado da herba.) 3 puntos. Luz ou auga 2 puntos. - Xestión de escola deportiva municipal de balde en instalacións propias do clube 10 puntos. - Xestión de escola deportiva municipal de balde en instalacións municipais 6 puntos. - Xestión de escola deportiva municipal con custo en instalacións propias do clube 4 puntos. - Xestión de escola deportiva municipal con custo en intalación municipais 2 puntos. No punto i) enténdese por instalacións municipais aquelas de xestión directa polo Concello. No punto l) enténdese por escola deportiva municipal aquela escola que entra dentro da programación deportiva anual do Concello. a) Competicións oficiais no ano 2021. Ata 10 puntos máximo. Puntuarán tres competicións máximo. e) Ser Deportista Galega/o de Alto Nivel recoñecida/o pola Secretaría Xeral para o Deporte, no momento da publicación das bases desta convocatoria: 2 puntos A cantidade concedida, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas supere o custo da actividade ou o investimento feito polo/a beneficiario/a. En ningún caso o importe máximo da subvención de cada solicitante superará o 70% do orzamento da entidade/deportista para a tempada obxecto da solicitude. O importe máximo da subvención a cada deportista individual non poderá superar os 1.300 euros. O órgano competente para a instrución do procedemento, así como para a realización de cantas actuacións estime necesarias para a determinación, coñecemento e comprobación dos datos en virtude dos que debe pronunciarse a resolución, será o Departamento de Deportes. O órgano instrutor do procedemento será o encargado de requirir dos/as solicitantes a emenda de deficiencias nas solicitudes presentadas. Ademais elaborará un informe de cada unha das solicitudes presentadas no que se fará constar: - Nome da entidade/deportista, disciplina deportiva e contía máxima á que opta. - Se está ou non completa a documentación do expediente, con expresión da data da finalización do prazo de presentación, no seu caso. - Se cumpre os requisitos da convocatoria, con indicación expresa dos que non cumpra, de ser o caso. A valoración das propostas presentadas, con base nos criterios relacionados no punto anterior, efectuaraa unha Comisión de Valoración constituída polo concelleiro delegado de Deportes, que a presidirá, a concelleira delegada de Lingua e Mocidade e o/a coordinador/a deportivo/a municipal que actuará tamén como secretario/a da comisión. Suplencias. En casos de ausencia ou de enfermidade e, en xeral, cando concorra algunha causa xustificada, os membros da comisión de valoración poderán ser substituídos polos seus suplentes. Para estes efectos, cando non poidan concorrer o/a concelleiro/a de Deportes ou o/a concelleiro/a de Mocidade poderán ser substituídos/as, respectivamente, polo/a concelleiro/a de Igualdade e polo/a concelleiro/a de Educación. O/a coordinador/a deportivo/a poderá ser substituído/a por outro persoal do departamento de deportes. Esta Comisión elevará unha proposta de concesión á Xunta de Goberno Local, previo informe da Intervención municipal. A Xunta de Goberno Local será o órgano competente para a adopción do acordo de concesión de subvencións. Este acordo esgotará a vía administrativa. A resolución das subvencións notificaranse individualmente e publicaranse no Taboleiro de Anuncios do Concello, indicando a puntuación obtida por cada solicitude, o importe subvencionado e/ou os motivos da denegación. Os clubs e deportistas subvencionados/as ao abeiro destas bases quedarán obrigados a colaborar co Concello naquelas actividades deportivas que organice cando lle sexa requirido e farán constar na súa publicidade o patrocinio do Concello de Teo. Os clubes e deportistas que reciban subvencións durante o ano 2021 quedan obrigados a comunicar ao departamento de deportes a súa presenza en competicións autonómicas, nacionais e internacionais, así como a consecución de premios ou títulos nas categorías puntuables nestas bases, así como facilitar material grafico para a difusión dende os medios municipais. Para o abono do importe das subvencións económicas concedidas, será imprescindible acreditar polos/as perceptores/as a aplicación efectiva dos fondos percibidos con destino á finalidade que motivou a concesión mediante a presentación da seguinte documentación: a) Facturas de gasto de 2022 relacionadas coa actividade subvencionada e por un importe superior á cantidade concedida. Só se admitirán facturas orixinais ou fotocopias cotexadas emitidas con posterioridade a realización dos gastos (adquisición de subministración, prestación de servizos,.) e nas que ademáis de reunir todos os requisitos legais, deberán figurar en detalle todos os conceptos incluídos na mesma, e a constancia expresa de “Cobrada, asinada e indicando o nome e o DNI”, pola persoa representante da empresa, que recibe o pagamento ou mediante xustificante da transferencia bancaria. b) Declaración responsable de que se realizou o fin para o que a subvención foi concedida. c) Declaración responsable doutras axudas e/ou subvencións concedidas ou pendentes de conceder durante o ano 2022 con expresión, no seu caso de que o conxunto das axudas percibidas non superaron o gasto realizado. d) Memoria das actividades realizadas durante o ano 2022. e) Declaración responsable de gastos e ingresos detallados realizados no ano 2022. f) Cartelaría, notas de prensa…. onde figure o patrocinio do Concello de Teo (se é o caso). As subvencións xustificaranse antes do 30/11/2022. No caso de non xustificarse no prazo anteriormente mencionado, procederase á súa revogación. O pagamento realizarase unha vez que os e as beneficiarias xustifiquen os gastos ocasionados na execución das actividades subvencionadas, sempre dentro do prazo sinalado, e despois da fiscalización da conta xustificativa pola Intervención municipal e posterior aprobación da mesma pola Alcaldía, quen ordenará o pago. O coeficiente de financiamento será 1, de xeito que, cando se presenten xustificantes por importe inferior ao concedido na achega, esta verase reducida proporcionalmente. Se na documentación presentada para a xustificación houbera redución de gastos, en referencia aos presentados na instancia da solicitude, a axuda que finalmente o Concello de Teo aboará a o beneficiario/a deberá respectar a porcentaxe máxima do 70% sobre o gasto final xustificado. O Departamento de Deportes do Concello poderá solicitar en calquera momento as explicacións e documentos que considere necesarios para o oportuno seguimento das actividades subvencionadas. Sen prexuízo do disposto na normativa xeral e nas Bases de Execución do Orzamento Municipal en materia de subvencións, os perceptores destas subvencións veranse na obriga de devolver as cantidades percibidas para o suposto de que incumpran algunha das condicións das bases recollidas na presente normativa. Nos aspectos non especificados nestas bases, as presentes axudas regularanse polo disposto na normativa xeral reguladora de subvencións, en especial, a Lei 38/2003, de 17 de novembro, xeral de subvencións e a Lei 9/2007 de 13 de xuño de subvencións de Galicia. O que se fai público para os efectos da apertura do prazo de presentación de solicitudes de subvencións polas persoas ou entidades que correspondan, tal e como se recolle nas indicadas bases. Teo, 11 de xullo de 2022 O concelleiro de Deportes Ignacio Iglesias Villar Teo, 23 de agosto de 2022 O alcalde Rafael Carlos Sisto Edreira